# **LĪGUMS Nr. \_\_\_\_\_\_\_\_\_\_\_\_**

**par telpu un teritorijas uzkopšanas pakalpojumiem**

## Siguldā, 2017.gada \_\_.\_\_\_\_\_\_\_\_\_

**SIA “Siguldas Sporta Serviss”**, juridiskā adrese: Peldu iela 1, Sigulda, Siguldas novads, LV-2150, Reģ.Nr.: 40003411141, tās valdes locekles \_\_\_\_\_\_\_\_\_ personā, kas darbojas uz statūtu pamata, turpmāk Līguma tekstā saukts “**PASŪTĪTĀJS**” no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Reģ.Nr.: \_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_\_\_\_ pamata, turpmāk Līguma tekstā saukts **“UZŅĒMĒJS”** no otras puses, abas kopā turpmāk Līguma tekstā sauktas **“PUSES”**, vienojās par sekojošiem līgumattiecību noteikumiem:

1. **LĪGUMA PRIEKŠMETS**
	1. PASŪTĪTĀJS uzdod un UZŅĒMĒJS ar savu darbaspēku un līdzekļiem apņemas veikt Siguldas Sporta centra telpu un teritorijas uzkopšanas darbus Ata Kronvalda ielā 7A, Siguldā, Siguldas novadā, LV-2150 un Fisher Slēpošanas centra telpu uzkopšanas darbus Puķu ielā 4, Siguldā, Siguldas novadā, LV-2150 turpmāk tekstā saukti **“OBJEKTS”**, saskaņā ar Pielikumu Nr.1 “Tehniskā specifikācija”, Pielikumu Nr.2 “Finanšu piedāvājums” un šī Līguma noteikumiem, turpmāk tekstā - Darbs.
2. **NORĒĶINU UN DARBU PIEŅEMŠANAS KĀRTĪBA**
	1. PASŪTĪTĀJS pieņem UZŅĒMĒJA veiktos Darbus sekojošā kārtībā:
		1. UZŅĒMĒJS līdz tekošā mēneša 15.datumam iesniedz PASŪTĪTĀJAM Darbu pieņemšanas – nodošanas aktu par iepriekšējā mēnesī veiktajiem uzkopšanas Darbiem;
		2. gadījumā, ja 2 (divu) darba dienu laikā PASŪTĪTĀJS neiesniedz UZŅĒMĒJAM rakstveida pretenziju par veiktajiem uzkopšanas Darbiem, Darbi uzskatāmi par pieņemtiem pilnā apjomā un atbilstošā kvalitātē;
		3. gadījumā, ja PASŪTĪTĀJS izsaka rakstveida pretenziju par UZŅĒMĒJA Darbu apjomu un kvalitāti, UZŅĒMĒJAM ir pienākums ne vēlāk kā tekošo 24 (divdesmit četru) stundu laikā pretenzijā konstatētos trūkumus novērst uz sava rēķina.
	2. PASŪTĪTĀJS apņemas norēķināties ar UZŅĒMĒJU pamatojoties uz UZŅĒMĒJA piestādīto rēķinu/iem pilnā apmērā ne vēlāk kā 10 (desmit) dienu laikā kopš UZŅĒMĒJA rēķina izrakstīšanas dienas un Darbu pieņemšanas – nodošanas akta abpusējas parakstīšanas
	3. Par šajā Līgumā noteikto samaksas termiņu neievērošanu PASŪTĪTĀJS maksā UZŅĒMĒJAM līgumsodu 0,2% apmērā no laikā neapmaksātās rēķina summas par katru nokavēto dienu, bet ne vairāk kā 10% no kavētās pamatsummas.
	4. Visas no PASŪTĪTĀJA saņemtās summas UZŅĒMĒJS var ieskaitīt vispirms līgumsoda dzēšanai par jebkuru pagājušo periodu jebkurā laikā, un tikai pēc tam atlikusī summa tiek ieskaitīta pamatparāda dzēšanai.
3. **PASŪTĪTĀJA TIESĪBAS UN PIENĀKUMI**
	1. PASŪTĪTĀJS apņemas:
		1. pieņemt no UZŅĒMĒJA atbilstoši Tehniskajai specifikācijai, PASŪTĪTĀJA norādījumiem un šī Līguma noteikumiem izpildītus Darbus;
		2. Līguma 2.2.punktā noteiktajā kārtībā samaksāt UZŅĒMĒJAM par kvalitīvi veikto Darbu;
		3. līguma parakstīšanas brīdī, informēt UZŅĒMĒJU par veidu, kādā tas vēlas saņemt ikmēneša rēķinu par sniegtajiem pakalpojumiem:
			1. fiziski - uz rekvizītos norādīto pasta adresi;
			2. elektroniski - uz e-pasta adresi: sportaserviss@sigulda.lv.
		4. nodrošināt Darbu izpildītājiem piekļūšanu OBJEKTAM, iepriekš saskaņojot laiku ar PASŪTĪTĀJA pārstāvi, kā arī ierādīt slēdzamu telpu darba inventāra, materiālu un līdzekļu glabāšanai;
		5. pēc UZŅĒMĒJA pieprasījuma izsniegt apkopjamo telpu un teritorijas plānu kopijas;
		6. brīdināt UZŅĒMĒJU ne vēlāk kā 1 (vienu) dienu iepriekš par OBJEKTĀ paredzētajiem remontdarbiem, vienlaicīgi informējot par minēto darbu izpildes vietu un laiku;
		7. savlaicīgi informēt UZŅĒMĒJU par citiem iemesliem, kas iespējams, var traucēt Darbu OBJEKTĀ;
		8. ne vēlāk kā Līguma noslēgšanas dienā iesniegt UZŅĒMĒJAM OBJEKTA iekšējos kārtības noteikumus un brīdināt UZŅĒMĒJU ne vēlāk kā 1 (vienas) dienas laikā kopš izmaiņu apstiprināšanas OBJEKTA iekšējos kārtības noteikumos.
	2. PASŪTĪTĀJS ir tiesīgs:
		1. neveikt apmaksu par Darbu, ja saskaņā ar šī Līguma noteikumiem ir konstatēta Darbu neatbilstoša kvalitāte, līdz šo trūkumu novēršanai par UZŅĒMĒJA līdzekļiem PASŪTĪTĀJA norādītajā termiņā;
		2. jebkurā laikā bez iepriekšējas saskaņošanas ar UZŅĒMĒJU pārbaudīt Darbu izpildi un kvalitāti uzkopšanā nodotajā OBJEKTĀ;
		3. izteikt priekšlikumus par uzkopšanas darbu vēlamo izpildes veidu, laiku un kārtību.
4. **UZŅĒMĒJA TIESĪBAS UN PIENĀKUMI**
	1. UZŅĒMĒJS apņemas:
		1. veikt OBJEKTA telpu un teritorijas uzkopšanas darbus saskaņā ar Tehnisko specifikāciju un Finanšu piedāvājumu, ievērojot PASŪTĪTĀJA norādījumus, noteikto uzkopšanas grafiku, izmantojot savus uzkopšanas darbos nepieciešamos resursus (inventārs, materiāli, uzkopšanas līdzekļi, tehnika), kas atbilst LR un ES normatīvajām prasībām (ir atbilstoši sertificēti) un ir piemēroti OBJEKTĀ esošo telpu izmantošanas specifikai;
		2. pildot ar šo Līgumu uzņemtās saistības, ievērot LR darba drošības, ugunsdrošības, sanitāri tehniskās un vides aizsardzības normas, uzņemoties atbildību par zaudējumiem, kas PASŪTĪTĀJAM vai trešajām personām radušies minēto noteikumu neievērošanas rezultātā;
		3. nodrošināt, ka Darba izpildē iesaistītajam darbaspēkam ir profesionālas zināšanas un kompetences Darbu veikšanā
	2. UZŅĒMĒJS ir tiesīgs:
		1. pēc savām iespējām un ieskatiem, ievērojot PASŪTĪTĀJA norādījumus, noteikt veicamo Darbu izpildes veidu un kārtību, uzdodot atsevišķu penākumu veikšanu trešajām personām, vai vajadzības gadījumā pieaicināt speciālistus. UZŅĒMĒJS ir atbildīgs par trešo personu darbību, bezdarbību un tās sekām, ja UZŅĒMĒJS tās ir pieaicinājis šajā Līgumā noteikto saistību izpildei;
		2. neuzņemties atbildību par kvalitatīvas tīrības nodrošināšanu OBJEKTĀ gadījumā, ja PASŪTĪTĀJA vainas dēļ kādai no tīrāmajām virsmām, segumiem vai priekšmetiem tiek konstatēti specifiski un/vai neatgriezeniski bojājumi un/vai traipi, sastādot atsevišķu aktu par katru šāda veida konstatēto apstākli OBJEKTĀ.
5. **PUŠU ATBILDĪBA**
	1. Katra līgumslēdzēja PUSE ir atbildīga par savu saistību izpildi.
	2. PUSES tiek atbrīvotas no atbildības par saistību daļēju vai pilnīgu neizpildīšanu, ja tas noticis nepārvaramas varas rezultātā, ko attiecīgā puse nav varējusi nedz paredzēt, nedz novērst, ne ietekmēt.
	3. Katra PUSE ir atbildīga par zaudējumiem, kas otrai pusei vai trešajai personai radušies tās darbinieku vai pilnvaroto personu darbības vai bezdarbības rezultātā.
	4. Ja UZŅĒMĒJA vainas dēļ PASŪTĪTĀJAM vai trešajām personām tiek radīti zaudējumi, nodarot kaitējumu veselībai, bojājumu telpām, precēm, inventāram un citām materiālajām vērtībām, kurus UZŅĒMĒJS nav izlabojis vai nevar izlabot 48 stundu laikā, UZŅĒMĒJS atlīdzina PASŪTĪTĀJAM vai trešajām personām radītos tiešos zaudējumus.
6. **LĪGUMA SUMMA UN TERMIŅŠ**
	1. Līguma summa ir \_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez pievienotās vērtības nodokļa.
	2. Līgums stājas spēkā ar **\_\_\_\_.gada \_\_\_.\_\_\_\_\_\_\_\_\_** un ir spēkā 36 mēnešus vai līdz Līguma summas pilnīgam izlietojumam.
	3. PUSĒM savstarpēji rakstveidā vienojoties Līgums var tikt izbeigts jebkurā laikā.
	4. PASŪTĪTĀJS ir tiesīgs vienpusēji izbeigt Līgumu:
		1. ja UZŅĒMĒJS nav izpildījis Darbus ilgāk par trīs dienām;
		2. ja šī Līguma 2.1. punktā noteiktajā kārtībā trīs mēnešu periodā tiek konstatēta sistemātiska (vismaz trīs reizes) nekvalitatīva Darbu izpilde;
		3. ja UZŅĒMĒJS Darbu izpildē nav ievērojis šī Līguma 4.1.1. un 4.1.2. punktos norādītās prasības;
		4. ja UZŅMĒJAM ir ierosināts maksātnespējas process.
	5. Par vienpusēju Līguma izbeigšanu Līguma apakšpunktos 6.4.1.-6.4.4. noteiktajos gadījumos, PASŪTĪTĀJS nosūta UZŅĒMĒJAM rakstveida paziņojumu 10 (desmit) dienas iepriekš.
	6. UZŅĒMĒJS ir tiesīgs vienpusēji pārtraukt ar Līgumu uzņemto saistību izpildi, ja PASŪTĪTĀJS nav veicis samaksu par Darbu saskaņā ar Līguma 2.2. punktu ilgāk par 14 (četrpadsmit) dienām, nosūtot PASŪTĪTĀJAM rakstveida paziņojumu 10 (desmit) dienas iepriekš.
	7. Līgumattiecības par pabeigtām atzīstamas brīdī, kad puses izpildījušas savstarpējās saistības un starp tām pilnīgi veikti savstarpējie norēķini.
7. **ĪPAŠIE NOTEIKUMI**
	1. PASŪTĪTĀJA vai UZŅĒMĒJA likvidācijas gadījumā šī Līguma darbība tiek izbeigta.
	2. Šis Līgums pilnībā apliecina PUŠU vienošanos. Jebkuras izmaiņas šī Līguma noteikumos stāsies spēkā tikai ar nosacījumu, ja tās tiks noformētas rakstveidā un tās būs parakstījušas abas PUSES.
	3. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
	4. PUSES apņemas ievērot konfidencialitāti attiecībā uz finansiālo, komerciālo un cita veida informāciju par otras PUSES darbību, kura iegūta līgumisko attiecību laikā.
	5. Kā Līguma darbības laikā, tā arī pēc līgumattiecību izbeigšanās katra PUSE apņemas neveikt darbības, kas tieši vai netieši var kaitēt otras PUSES prestižam un interesēm.
	6. Līdz ar šī Līguma parakstīšanu visa iepriekšējā sarakste un pārrunas zaudē savu spēku.
	7. Jebkurš strīds, nesaskaņa vai prasība, kas izriet no šī Līguma, skar šo Līgumu, šī Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiks izšķirts Latvijas Republikas tiesu iestādēs saskaņā ar LR spēkā esošajiem normatīvajiem aktiem.
	8. Līgums sastādīts latviešu valodā, 2 (divos) identiskos eksemplāros, uz 5 (piecām) lapas pusēm, ar vienādu juridisko spēku, pa vienam eksemplāram katrai līgumslēdzējai PUSEI.
	9. Līgumam pievienoti 2 (divi) pielikumi uz \_\_ (\_\_\_\_\_\_\_) lapas pusēm, kas ir neatņemama šī Līguma sastāvaļa.
	10. PUŠU paraksti zem šī Līguma vienlaicīgi apstiprina, ka PUSES ar Līguma tekstu iepazinušās, tas tām ir zināms, saprotams un pilnībā atbilstošs to gribai.
	11. Gadījumā, ja Latvijas Republikā tiek paaugstināts valstī noteiktais minimālās darba samaksas apmērs, kā arī ar to saistītie nodokļi, UZŅĒMĒJS rakstiski vienojoties ar PASŪTĪTĀJU ir tiesīgs paaugstināt ikmēneša maksu par sniegtajiem pakalpojumiem proporcionāli darbaspēka izmaksu pieaugumam. Šādā gadījumā UZŅĒMĒJS informē PASŪTĪTĀJU rakstveidā par jauno izcenojumu vismaz 30 (trīsdesmit) dienas iepriekš un iesniedzot pamatojošos dokumentus.
8. **PUŠU KONTAKTPERSONAS**
	1. PASŪTĪTĀJA kontaktpersona: Juris Dzenis, Siguldas Sporta centra direktors, tālr. +371 29277522, e-pasts: juris.dzenis@sigulda.lv.
	2. UZŅĒMĒJA kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. PUSES apņemas viena otru informēt rakstveidā par kontaktpersonu maiņu ne vēlāk kā 2 (divas) dienas iepriekš. Gadījumā, ja minētie nosacījumi netiek ievēroti, visus zaudējumus un sekas, kas iestājušās neinformēšanas rezultātā, sedz vainīgā PUSE.
	4. Visa informācijas aprite, kas izriet no šī Līguma tiesībām un pienākumiem, organizējama vienīgi rakstveida formā, nosūtot pa pastu uz PUŠU norādītajām faktiskajām adresēm šī līguma 10.punktā.
9. **LĪGUMA PIELIKUMI**
	1. Līgumam tiek pievienoti sekojoši pielikumi, kas ir tā neatņemamas sastāvdaļas:
		1. Pielikums Nr.1 – “Tehniskā specifikācija” uz \_\_\_ (\_\_\_\_\_) lapusēm;
		2. Pielikums Nr.2 – “Finanšu piedāvājums” uz \_\_\_ (\_\_\_\_\_) lapusēm.
10. **PUŠU REKVIZĪTI**

|  |  |
| --- | --- |
| PASŪTĪTĀJS**SIA “Siguldas Sporta Serviss”**Juridiskā adrese: Peldu iela 1, Sigulda,Siguldas novads, LV-2150Reģ.Nr. 40003411141PVN Nr. LV40003411141Banka: AS “Swedbank”Kods: HABALV22Konta Nr.: LV62HABA0551033428205\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_/ | UZŅĒMĒJS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_ /\_\_\_\_\_\_ \_\_\_\_\_/ |